Tarybos Reglamentas (EEB) Nr. 696/76
1976 m. kovo 25 d.
nukrypstantis nuo Reglamento (EEB) Nr. 2750/75 nustatančio grūdų, skirtų pagalbai maisto produktais, atsargų kaupimo kriterijus
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2727/75 dėl bendro grūdų rinkos organizavimo [1] su pakeitimais, padarytais Reglamentu (EEB) Nr. 3058/75 [2], ypač į jo 28 straipsnį,
atsižvelgdama į 1967 m. liepos 25 d. Tarybos reglamentą Nr. 359/67/EEB dėl bendro ryžių rinkos organizavimo [3] su paskutiniais pakeitimais, padarytais Reglamentu (EEB) Nr. 668/75 [4], ypač į jo 23 straipsnio a punktą,
atsižvelgdama į Komisijos pasiūlymą,
kadangi 1975 m. spalio 29 d. Tarybos reglamento (EEB) Nr. 2750/75, nustatančio grūdų, skirtų pagalbai maisto produktais, atsargų kaupimo kriterijus [5], 4 straipsnio 1 ir 3 dalyse numatyta konkurso procedūra ne visada leidžia lanksčiai ir sparčiai imtis veiklos; kadangi dėl to reikėtų numatyti, kad tam tikrais išimtiniais atvejais būtų galima taikyti kitą procedūrą,
PRIĖMĖ ŠĮ REGLAMENTĄ:
1 straipsnis
Nukrypstant nuo Reglamento (EEB) Nr. 2750/75 4 straipsnio 1 ir 3 dalių, išimtiniais atvejais tiekiant tame reglamente numatytus produktus, kurie yra skirti pagalbai maisto produktais ir tiekiami pagal FOB (ar atitinkamo etapo) arba vėlesnio nei FOB etapo (ar atitinkamo etapo) sąlygas, galima taikyti ne konkurso, o kitą procedūrą.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1976 m. kovo 25 d.